b'\n_START_ARTICLE_\nUan Muhuggiag\n_START_PARAGRAPH_\nUan Muhuggiag on Libyan Saharan keskiosissa sijaitseva paikkakunta.\n_START_SECTION_\nMuumio\n_START_PARAGRAPH_\nUan Muhuggiag on my\xc3\xb6s sielt\xc3\xa4 professori Fabrizio Morin 1958 l\xc3\xb6yt\xc3\xa4m\xc3\xa4n pienen pojan muumion nimi. Muumio ilment\xc3\xa4\xc3\xa4 hyvin taitavaa muumioimistekniikkaa, ja 5\xc2\xa0500 vuotta vanha muumio on vanhempi kuin vertailukelpoiset muinaisen Egyptin muumiot._NEWLINE_Muumio on per\xc3\xa4isin kulttuurista, jossa harjoitettiin paimentolaisuutta laajasti Pohjois-Afrikan alueella vaiheessa, jolloin Sahara oli savannia. Yhteyksi\xc3\xa4 my\xc3\xb6hemp\xc3\xa4\xc3\xa4n egyptil\xc3\xa4iseen kulttuuriin on l\xc3\xb6ytynyt, muun muassa koirap\xc3\xa4isi\xc3\xa4 ihmishahmoja esitt\xc3\xa4vist\xc3\xa4 kalliomaalauksista ja saviruukkujen koristelusta, jollaista on l\xc3\xb6ydetty my\xc3\xb6hemm\xc3\xa4lt\xc3\xa4 ajalta Niilin laakson etel\xc3\xa4osista.'